Geloofoffers – wat is dit en hoe werk dit?
Gepubliseer op 03 Februarie 2016
Baie dankie aan almal wat die afgelope jaar so getrou geloofoffers gegee het sodat die uitreikprojekte Christus se Hoop na ’n wêreld in Nood kon dra.
‘n Geloofoffer is ‘n baie spesiale unieke ooreenkoms tussen jou en God. Dit is ’n sprong in die geloof, omdat jy God vertrou om spesiaal vir jou te sorg en aan jou genoeg te gee, sodat jy ’n projek/uitreik kan seën. Jy kan ook besluit om iets prys te gee/op te offer vir ’n jaar en dit wat jy daardeur spaar as geloofoffer te skenk.
Dit is ‘n offer aan die Here. Bo en behalwe jou dankoffer wat jou Bybelse verantwoordelikheid is teenoor die gemeente en noodsaaklik is vir die bedryf daarvan. Geloofoffers vervang nooit dankoffers nie.
Geloofoffers kan finansies, tyd, gebed, gawes of enige iets anders wees wat jy graag vir die Here wil bring volgens jou passie. Elke projek het ‘n afsonderlike trustrekening by Helderberg Uitreik waarin die projek se geloofoffers betaal word en dit is dan slegs beskikbaar vir die bepaalde projek.
Die ‘Waar behoefte Bestaanfonds’ is vir geloofofferbydraers wat nie seker is waar die nood die grootste is nie, maar dit aan die Uitreikbestuur oorlaat om hulle geloofoffers toe te ken aan projekte wat dit die meeste benodig.>>
Kontak gerus vir Louise Theron as jy eers wil gesels oor jou geloofoffer.
Geloofoffers kan per internetbankdienste, debietorders, inbetalings by die kerkkantoor en per geloofofferkoevert betaal word. Merk asb duidelik vir watter projek jy dit toeken, of vir die Waar Behoefte Bestaanfonds.
Baie dankie weereens aan ons geloofofferbydraers. Julle gawes, tyd, gebede en hulp is ‘n groot seën om Christus se Hoop na ’n wêreld in noodte dra. Mag julle geseën wees omdat julle ander so mildelik seën.
(Merk asb die Projek se naam of WBB)
Helderberg Uitreik is geregistreer om Art 18A kwitansies uit te reik vir geloofoffers wat vir plaaslike armoedeverligtings- of ontwikkelingsprojekte gemaak is.
Sien hieronder die "Gebed vir die week", die "Woordbediening" vir die komende Sondag
Ons staan in verwondering oor U. U hou alle dinge in stand. U verstaan ons, ken ons en het medelye met ons swakhede. Niks is vir U onsigbaar nie; alles lê oop en bloot voor U. U gee aan ons die reg om met vrymoedigheid by U te kom staan sodat ons deur U aangeraak word met liefde, barmhartigheid en genade. Here, U genade en teenwoordigheid maak ons soms eintlik so ongemaklik, want ons verdien dit nie. Dankie dat ons dit wel kan ontvang en leef met die wete dat ons U geliefde seun/dogter is en ons geniet vir wie ons is. In verwondering oor U wil ons U aanbid, liefhê met alles en onsself aan U gee. Ons sing: "Neem, my lewe, laat dit Heer ...." Amen.
Sondag 21 Oktober
Reeks: God is werklik
Moenie worry nie, meneer
08:00 Meditatief Hannes Theron
08:00 Klassiek Danie Möller
09:30 Meditatief Hannes Theron
09:30 Informeel Danie Möller
09:00 HGG Don Wessels
10:00 HB Village Paul Barnard
10:30 Internas Studente Die Khaya
18:00 Tienerkerk Paul Barnard
19:00 Aandkerk Danie Möller
Huis Horison Somerkermis
Konsert: Musikale klanke - van Klas>
Biddag vir gesondheidsdienste
10.23.2018 6:00 am - 6:45 am
10.24.2018 7:00 pm - 8:00 pm
10.25.2018 8:45 am - 9:15 am
10.25.2018 5:30 pm - 8:00 pm
10.30.2018 6:00 am - 6:45 am
11.01.2018 8:45 am - 9:15 am
Sedert Junie 2013745166